Women's group to host candidate debate - tribunedigital-burbankleader
Debate heated over Burbank zoning rules Orthpädie in Sprunggelenk | Orthopädie Regensburg, MedArtes Neutraubling
Tag Archives: Orthpädie in Sprunggelenk Horloges Siebel Time exclusief bij Siebel Juweliers - Leer - Staal geelgoudverguld
Leer Staal geelgoudverguld Kitskos en restaurante: Maklike maniere om te bespaar - Jou Geld | Solidariteit WêreldJou Geld | Solidariteit Wêreld
Tuis › 2016-besparings › Kitskos en restaurante: Maklike maniere om te bespaar
Kitskos en restaurante: Maklike maniere om te bespaar
Met die huidige ekonomiese klimaat wat huishoudings se besteebare inkomste verwoes, word baie maandelikse van die baan.
Een van die eerstes is kitskos en uiteet. Mense is op soek na nuwe maniere om goedkoper te koop en te eet en maak liewer by die huis kos – wat in elk geval gesonder is.
Dis te verstane dat burger-en-tjipscombo’s vir ŉ gesin van vier jou sak met ŉ allemintige R200 kan ruk. By restaurante is dit nog duurder, want ŉ fooitjie word ook nog by die (reeds buitensporige) prys gevoeg. Vir die meeste huishoudings is dit doodeenvoudig te duur om gereeld uit te eet.
En volgens onlangse nuusberigte is kitskoskleinhandelaars onder geweldige druk as gevolg van stygende insetkoste. Party het reeds hul pryse begin verhoog, terwyl die meeste ander binnekort hierdie stygende koste aan hul kliënte sal moet oordra.
Maar wegneemetes en uiteet is lekker en gerieflik en hoef nie heeltemal uitgeskakel te word nie. As jy slim eet, kan dit nog steeds op jou maandelikse spyskaart wees.
Besparingsblogger Kalyn Brooke sê daar is verskeie maniere waarop jy kan bespaar deur te deel. Sy sê sy kan nooit klaar ŉ hele boks tjips alleen opeet nie. “Maar as jy saam met jou gesin, wederhelfte of geliefde eet, kan een van julle ŉ groot goeie-waarde-vir-geld ete bestel en dan die tjips gelykop verdeel. Die groot boks tjips is gewoonlik meer as genoeg en dis baie goedkoper as om vir elkeen sy eie (kleiner) ete te koop.”
Daar is ŉ menigte kombinasies en jy kan kreatief raak. Dit kan selfs ŉ prettige gesinsaktiwiteit wees. In plaas daarvan dat klein kindertjies byvoorbeeld hul eie pizzas kry en net een of twee snye eet, kan hulle ma en pa se grote met hulle deel.
Eet en drink gratis (of amper gratis)
Baie restaurante en kitskosplekke het spesiale aanbiedinge vir kinders om ouers te lok om by hulle te koop. Spur bied byvoorbeeld ŉ kinderkaart wat kinders toelaat om hul eerste koeldrank gratis te drink. Ander gee afslag op sekere etes, combo’s of drinkgoed, of hulle gee jou op ŉ Maandag- of Dinsdagaand ŉ ekstra burger wanneer jy jou eerste een bestel. Wees dus op die uitkyk vir goeie aanbiedinge wat jou kan help bespaar.
Bespaar op drinkgoed en nagereg
Gaskoeldrank – of eintlik koeldrank oor die algemeen – is baie duur by kitskosplekke en restaurante. Jy betaal enigiets tussen R16 en R21 vir ŉ 340 ml blikkie Coke by ŉ restaurant en kitskoswinkels is nie veel goedkoper nie.
ŉ Goeie idee is om combo’s met ŉ koeldrank te vermy en net die kos te koop. Om twee liter Coke, wat maklik tussen verskeie mense verdeel kan word, vir R15 by ŉ kleinhandelaar te koop, of om dit eenvoudig nie by ŉ restaurant te bestel nie, is baie goedkoper en meer sinvol as om individuele blikkies of kleiner hoeveelhede te bestel. Dieselfde geld vir cappuccino’s en koffie.
Net so is nageregte mooi, maar dink jy regtig jy het dit nodig of is lus daarvoor? Die pryse wissel tussen R35 en R60 by restaurante en kitskosplekke en sal jou rekening aansienlik opstoot. Pas ŉ bietjie selfdissipline toe en bly weg daarvan. Of koop net vir die kinders en deel een met jou wederhelf of geliefde as jy moet.
Brooke, K. 2015. 7 ways to save money on fast foods. Living Well Spending Less, [Aanlyn] 15 May. Beskikbaar by: <http://www.livingwellspendingless.com/2015/05/15/7-ways-to-save-money-on-fast-food/>.